armvectores/hy_wikipedia_2023 huggingface dataset:
Շայեն շրջան (Կանզաս)

Անվան այլ կիրառումների համար տե՛ս՝ Շայեն շրջան (այլ կիրառումներ)Շայեն շրջան (անգլ.՝ Cheyenne County), ԱՄՆ Կանզաս նահանգի 105 վարչական միավորներից մեկը։ Ընդհանուր տարածությունը 2.642 կմ² է, բնակչությունը՝ 3.165 մարդ (2000 թ. տվյալներով)։ Շրջկենտրոնն է Սենտ Ֆրենսիս բնակավայրը։ Կազմավորվել է 1873 թ.։
Արպեջիոնե

Արպեջիոնե (անգլերեն, ֆրանսերեն, գերմաներեն՝ Arpeggione), լարային երաժշտական գործիք, որը լարված է ինչպես կիթառը, բայց նվագվում է ինչպես թավջութակը՝ աղեղով և գետնին հենած։
Արպեջիոնեն ստեղծել է վիեննական վարպետ Յոհան Գեորգ Շթաուերը 1823 թվականին։ Այն ժամանակին վայելել է մեծ համբավ, բայց քիչ կոմպոզիտորներ են այս գործիքի համար ստեղծագործել։ Ամենահայտնին անշուշտ Ֆրանց Շուբերտի լա մինոր սոնատան է արպեջիոնեի և դաշնամուրի համար, որն այսօր հիմնականում նվագում են ալտահարները։
Ժամանակակից կոմպոզիտորները ցանկանում են որքան հնարավոր է շատ կարևորություն տալ այս գործիքին։


== Ծանոթագրություններ ==


== Արտաքին հղումներ ==
Nicolas Deletaille's webpage on the arpeggione Archived 2009-06-03 at the Wayback Machine., a lot of useful information on the arpeggione
Home of the guitarviol. This electric instrument is a modern equivalent, perhaps closer to Staufer's original instrument.
Homepage of the "Arpeggione World". Osamu Okumura, Japanese has restored OK-model and Anton Mitteisーmodel of Arpeggione making by himself.
Photo
Օլեգ Գարին

Օլեգ Սերգեևիչ Գարին (ռուս.՝ Олег Сергеевич Гарин, սեպտեմբերի 22, 1966(1966-09-22), Նախոդկա, Պրիմորիեի երկրամաս, ՌԽՖՍՀ, ԽՍՀՄ), ռուս ֆուտբոլիստ (հարձակվող), ֆուտբոլային մարզիչ։ Ռուսաստանի առաջնության լավագույն ռմբարկուներից մեկը 1990-ական թվականների սկզբին։


== Կարիերա ==


=== Ակումբային ===
Օլեգ Գարինն իր կարիերան սկսել է 1986 թվականին Վլադիվոստոկի «Լուչ» ակումբում։ Հաջորդ տարի նա տեղափոխվել է «Օկեան» ֆուտբոլային ակումբ։ Հեղինակել է «Օկեանի» առաջին գոլը Ռուսաստանի առաջնություններում։ 1992 թվականի ապրիլի 3-ին Օլեգ Գարինը բացել է Մոսկվայի «Լոկոմոտիվ» ակումբի դեմ խաղի հաշիվը՝ գոլ խփելով հանդիպման երկրորդ րոպեին։ Ռուսաստանի առաջնությունում իր հաջող ելույթների շնորհիվ նա գրավել է Մոսկվայի «Լոկոմոտիվի» գլխավոր մարզիչ Յուրի Սյոմինի ուադրությունը և տեղափոխվել Մոսկվա։ «Լոկոմոտիվի» կազմում Սերգեյ Գարինը երկու անգամ դարձել է թիմի լավագույն ֆուտբոլիստ, սակայն հետագայում նրա կարիերան սկսել է անկում ապրել։ Գարինն սկսել է ավելի քիչ ընդգրկվել հիմնական կազմում, ինչի հետևանքով 1998 թվականին տեղափոխվել է Նիժնի Նովգորոդի «Լոկոմոտիվ», որին օգնել է վերադառնալ Բարձրագույն լիգա։ Հետագայում նա հանդես է եկել «Ուրալան» և «Լադա» ակումբներում։ 2000 թվականին տեղափոխվել է «Օկեան», որտեղ էլ ավարտել է իր կարիերան 2001 թվականին։
Բարձրագույն դիվիզիոնում Օլեգ Գարինն անցկացրել է ընդհանուր առմամբ 161 հանդիպում և խփել 57 գոլ։


=== Մարզչական ===
2002 թվականին դարձել է Նոգլիկի քաղաքատիպ ավանի «Նեֆտյանիկ» ակումբի գլխավոր մարզիչ։ Նրա գլխավորությամբ թիմը դարձել է Հեռավոր Արևելքի ու Սախալինի չեմպիոն։ Դրանից հետո նրան առաջարկել են գլխավորել «Օկեան» ակումբը։ 2007 թվականին գլխավորել է Կրասնոյարսկի «Մետալուրգ» ակումբը։ 2008 թվականին ազատվել է պաշտոնից։ 2010-2011 թվականներին եղել է Բրյանսկի «Դինամո» ակումբի մարզիչ։ 2011 թվականի մայիսին եղել է ակումբի գլխավոր մարզչի պաշտոնակատար։ 2015 թվականի մարտի 18-ին դարձել է Բրյանսկի «Դինամո» ակումբի գլխավոր մարզիչ։ 2016 թվականի ապրիլի 24-ին ազատվել է պաշտոնից թիմի ցուցաբերած արդյունքներից դժգոհ լինելու պատճառով։


== Ձեռքբերումներ ==


=== Թիմային ===
Ռուսաստանի առաջնության արծաթե մեդալակիր - 1995
Ռուսաստանի առաջնության բրոնզե մեդալակիր - 1994
Ռուսաստանի գավաթակիր (2) - 1995/96, 1996/97
Առաջին դիվիզիոնի արծաթե մեդալակիր - 1998
ԽՍՀՄ Երկրորդ լիգայի «Արևելք» տարածաշրջանի հաղթող - 1991
ԽՍՀՄ Երկրորդ լիգայի «Արևելք» տարածաշրջանի բրոնզե մեդալակիր - 1990
ՌՍՖՍՀ գավաթակիր - 1989


=== Անհատական ===
Մոսկվայի «Լոկոմոտիվիծ» լավագույն ռմբարկու մրցաշրջանում խփած գոլերի քանակով - 20 գոլ 1994 թվականին,
Ընդգրկվել է Ռուսաստանի առաջնության 33 լավագույն ֆուտբոլիստների ցանկում (3) - № 2 (1994, 1995), № 3 (1992),
«Օկեան» ակումբի երկրպագուների կողմից ճանաչվել է ակումբի պատմության լավագույն ֆուտբոլիստ,
Վագներ Լավի, Ալեքսանդր Կերժակովի ու Դմիտրի Կիրիչենկոյի հետ միասին Ռուսաստանի առաջնության ռեկորդակիր է խփած հեթ-տրիկների քանակով։


== Ծանոթագրություններ ==


== Արտաքին հղումներ ==
Ֆուտբոլիստի էջը FootballFacts.ru կայքում
Ֆուտբոլիստի էջը Sportbox.ru կայքում
Ռաբբիի կատուն

Ռաբբիի կատուն (ֆր.՝ Le Chat du Rabbin), 2011 թվականին Անտոն Դելասվաղի կողմից արտադրված անիմացիոն ֆիլմ՝ հիմնված Սֆարի կոմիքսների համանուն գրքի առաջին, երկրորդ և հինգերորդ հատորների վրա։ Այն պատմում է մի կատվի մասին, որն ունեցել է խոսելու ունակություն մի թութակ կուլ տալուց հետո և որի տերը ռաբբի էր 1920-ական թվականին Ալժիրում։


== Դիպաշար (սյուժե) ==
Գործողությունները տեղի են ունենում Ալժիրի հրեական համայնքում 1920-ական թվականներին։ Մի օր մի ռաբբի տեսնում է, որ իր շատ աղմկոտ, խոսող թութակը չկա. նրան կերել է իր կատուն և ստացել է մարդկային լեզվով խոսելու հնարավորություն։ Ինչևէ, ռաբբին տեսնում է, որ կատուն շատ կոպիտ և ամբարտավան է, ուստի ռաբբին սկսում է սովորեցնել տորա՝ կատվի հետ որոշելով, որ եթե նա հրեա է, ապա պետք է ընդունի Բար Միցվա և Բաթ Միցվա։ Կատուն ծիծաղում է և վիրավորում ռաբբիի խիստ տեսակետները, ով էլ հայտարարում է, որ կատուն պետք է սպանվի իր հերետիկոսության համար։ Ռաբբին վերցնում է իր կատվին և հեռանում, սակայն նրանք փոխադարձ համաձայնության են գալիս, որ ռաբբին սովորեցնի կատվին ամեն ինչ տորայի մասին և գուցե մի օր նա ունենա իր Բար Միցվա և Բաթ Միցվան, երբ պատրաստ լինի։
Ավելի ուշ կատուն օգնում է ռաբբիին հանձնել ֆրանսերենի քննությունը, այնպես որ նա կարող էր մի օր դառնալ գլխավոր ռաբբին, սակայն քննությունից հետո կատուն կորցնում է խոսելու իր ունակությունը (նա Աստծու անունն էր տվել իր տիրոջ համար աղոթելիս)։ Ռուս առաքիչի բացահայտումից հետո կատուն սովորում է ռուսերեն և վերադարձնում խոսելու իր կարողությունը՝ հասկանալով, որ նա շատ լեզուներ գիտի և կարող է աշխատել որպես թարգմանիչ։ Բացահայտվում է, որ ռուսը մի նկարիչ էր, ով փախուստի էր դիմել Սովետական Միությունից։ Նա եկել է Աֆրիկայի սրտում գտնվող սև հրեաների թաքնված քաղաքի փնտրտուքով և համոզում է ռաբբիին, իր կատվին օգնել իրեն։


== Արտադրություն ==
Արտադրությունը սկսվել է 2007 թվականին Ջոան Սֆարի, Անտոն Դելեսվաղի և Քլեմենթ Օուբրերիի կողմից «հեղինակային, փոքրերին և մեծերին նպատակաուղղված» լինելու նպատակով։ «Ռաբբի կատուն» եղել է կազմակերպության առաջին նախագիծը։ Արտադրությունն իրագործվել է «TF1» և «France 3» գործակցությունների հետ։ Այն վերագնվել է «Canal +» ընկերությա կողմից և ունեցել 12,5 միլիոն եվրո շահույթ։
Օրիգինալ սաունդթրեքը ստեղծվել է Օլիվեր Դևիաուդի կողմից։


== Թողարկում ==
Ֆիլմը թողարկվել է 2011 թվականի հունիսի 1-ին։ Այն առաջադրվել է «Անսի» միջազգային անիմացիոն ֆիլմերի փառատոնին, որտեղ այն շահել է գլխավոր մրցանակը։


=== Հանրային արձագանք ===
«Le Parisien» օրաթերթի հիմնադիր Պիեռ Վավասյողը գնահատել է ֆիլմը 3 բալով՝ ասելով, որ դրանում կա Մարջանե Սատրապիի «Պերսեպոլիս» գրաֆիկ նովելաշարի ազդեցությունը։ Նա անվանել է «Ռաբբիի կատու» անիմացիոն ֆիլմը «զուտ հաճույք» և հաճոյախսել է այն միայն իր բազմազանության և գույնզգույն լինելու համար։


=== Մրցանակներ ===
Փետրվարի 24-ին Ռաբբիի կատուն համարվել է ամենալավ անիմացիոն ֆիլմը «Césars» փառատոնում, որը Ֆրանսիայում համարժեք է Օսկարին։
2012 թվականի դեկտեմբերի 3-ին հայտարարվել է, որ ֆիլմն ստացել է 2 մրցանակ «Անսի» միջազգային անիմացիոն ֆիլմերի փառատոնին՝ ներառյալ «լավագույն անիմացիոն ֆիլմ» անվանակարգը։


== Ծանոթագրություններ ==


== Արտաքին հղումներ ==
Պաշտոնական կայք
Ֆիլմի դերակատարները
Ֆիլմի ստեղծման ընթացքը. Թե ինչպես են իրական մարդկանց օգտագործում հերոսների կերպարները և շարժումները ստանալու համար
Իդա Նիլսսոն

Իդա Գյոթիլդա Նիլսսոն (շվեդերեն՝ Ida Göthilda Nilsson, փետրվարի 7, 1840(1840-02-07)[…], Lund Cathedral parish, Շվեդիա - դեկտեմբերի 24, 1920(1920-12-24), Lund Cathedral parish, Շվեդիա), շվեդ նկարիչ, քանդակագործ, ասացվածքներ հավաքող և գրի առնող։


== Կենսագրություն ==
Իդա Նիլսսոնը ծնվել է 1840 թվականին, Լունդում, Լունդի համալսարանի կենդանաբանության պրոֆեսոր Սվեն Նիլսսոնի և Էլիզաբեթ Սեսիլիա Բերգի ընտանիքում։ Եղել է ընտանիքի վեց երեխաներից ամենակրտսերը։ Պահպանվել է Իդա Նիլսսոնի չհրապարակված ձեռագիրը, որում նա մանրամասն նկարագրում է իր մանկությունը ծնողների տանը։
Իդան հաճախել է Լունդ քաղաքի դպրոց, ինչպես նաև մասնավոր դասեր է ստացել լեզուների, երաժշտության և նկարչության բնագավառում։ Որպես կին՝ նա չէր կարողացել համալսարան ընդունվել, բայց ինքնուրույն ուսումնասիրել է այն, ինչը նրան առավել գրավել է՝ արվեստը և հնագիտությունը։ Հոր շնորհիվ նա հնարավորություն է ունեցել հաճախել գիտաժողովների, այդ թվում Անգլիայում, Իռլանդիայում, Գերմանիայում, Ֆրանսիայում և Դանիայում, ինչպես նաև այցելել է թանգարաններ և պատմական հուշարձաններ։
Երբ Իդա Նիլսսոնն իր ընտանիքի հետ բնակվել է Ստոկհոլմում, մտերմացել է գրող Ֆրեդրիկա Բրեմերի հետ և պարբերաբար այցելել նրա սալոն։ Իդան հիացել է Ֆրեդրիկով, սակայն, նրա հետ չի ամուսնացել ազատությունն ու անկախությունը պահպանելու նպատակով։ Բրեմերն էլ իր հերթին բարձր է գնահատել Իդայի մտերմությունն ու անմիջականությունը։
1870-ական թվականներին Իդա Նիլսսոնը հետաքրքրվել է քանդակագործական արվեստով և Կոպենհագենի Թագավորական ակադեմիայում սկսել դասեր ստանալ Ենս Երիխաուից։ Նրա գործերից են հոր և ընկերուհու՝ Աննա Իերտա-Ռետցիուսի դիմանկարային կիսանդրիները։ Իդայի ստեղծած ոչ բոլոր քանդակներն են պահպանվել, մասնավորապես, Ֆրեդրիկա Բրեմերի կիսանդրին հայտնի է միայն գրավոր ապացույցներով։
Դարի վերջում Իդա Նիլսսոնը սկսել է հավաքել ասացվածքներ և առածներ Սկոնեի նահանգից։ Նա հավաքված նյութը բաժանել է թեմատիկ խմբերի այբբենական սկզբունքով։ Բացի այդ, նա նշել է դրանց ծագման ճշգրիտ վայրը։ Այդ աշխատանքը կազմակերպել է սերտորեն համագործակցելով հասարակ ժողովրդի հետ՝ օգտագործելով գիտական մեթոդներն ու իր վարպետությունը։
Իդա Նիլսսոնը մահացել է 1920 թվականի դեկտեմբերի 24-ին, Ծննդյան տոների նախօրյակին։ Թաղված է սիրելիների կողքին՝ Լունդի գերեզմանատանը։


== Ծանոթագրություններ ==


== Արտաքին հղումներ ==
Elisabeth Arwill-Nordbladh։ «Ida Göthilda Nilsson»։ Svenskt kvinnobiografiskt lexikon (անգլերեն)
Սոլովյի (այլ կիրառումներ)

Սոլովյի, կարող է վերաբերել՝

Սոլովյի - գյուղ, Ուկրաինայի Ժիտոմիրի մարզի Լուգինսկի շրջանում
Սոլովյի - գյուղ, Ուկրաինայի Վոլինի մարզի Ստարովիժևի շրջանում
Փերշինգ շրջան (Նևադա)

Փերշինգ շրջան (անգլ.՝ Pershing County), ԱՄՆ Նևադա նահանգի 16 վարչական միավորներից մեկը։ Ընդհանուր տարածությունը 15.563 կմ² է, բնակչությունը՝ 6.693 մարդ (2000 թ. տվյալներով)։ Շրջկենտրոնն է Լավլոք բնակավայրը։ Կազմավորվել է 1919 թ.։
Կոլինաս (այլ կիրառումներ)

Կոլինաս, կարող է վերաբերել՝

Կոլինաս - կոմունա Իտալիայում, Սարդինիայի մարզում՝ Մեդիո Կամպիդանո գավառում
Կոլինաս - համայնք Բրազիլիայում՝ Մարանիան նահանգի կազմում
Դոլգ

Դոլգ, գյուղ Արևմտյան Հայաստանում, Բիթլիսի վիլայեթի Մոտկանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Սամուիլ Մայկապար

Սամուիլ Մայկապար (ռուս.՝ Самуи́л Моисе́евич Майкапа́р, դեկտեմբերի 18, 1867(1867-12-18), Խերսոն, Ռուսական կայսրություն - մայիսի 8, 1938(1938-05-08), Լենինգրադ, ՌԽՖՍՀ, ԽՍՀՄ), ռուս և խորհրդային դաշնակահար և կոմպոզիտոր, Պետրոգրադի կոնսերվատորիայի դասախոս, երաժշտական գրող։ 
Ալեքսանդր Մայկապարի պապը։
Բազմակողմանի շնորհալի երաժիշտ, Մայկապարը հայտնի էր որպես երեխաների և պատանիների համար դաշնամուրային մի շարք պիեսների հեղինակ։ Մասնավորապես, մեծ ճանաչում է ձեռք բերել նրա դաշնամուրային մանրանկարների «Բիրյուլկի» շարքը, նրա ռոմանսներն ու «Երաժշտական լսողություն» (Մոսկվա, 1900)։


== Կենսագրություն ==
Ծնվելուց կարճ ժամանակ անց Սամուել Մայկապարի ընտանիքը Խերսոնից տեղափոխվում է Տագանրոգ։  Այստեղ նա ընդունվել է Տագանրոգի վարժարան։ Երաժշտությամբ սկսել է զբաղվել 6 տարեկանից։
1885 թվականին տեղափոխվել է Պետերբուրգ և ընդունվել կոնսերվատորիա, որտեղ սովորել է որպես դաշնակահար Բենիամինո Չեզիի, Վլադիմիր Դեմյանսկու և Իոսիֆ Վեյսի մոտ, ինչպես նաև Նիկոլայ Սոլովյովի կոմպոզիցիայի դասարանում։ Զուգահեռաբար զբաղվել է Սանկտ Պետերբուրգի համալսարանի իրավաբանական ֆակուլտետում (ավարտել է 1891 թվականին)։
Կոնսերվատորիայի ավարտից հետո 1893-1898 թվականը կատարելագործվել է որպես դաշնակահար Թեոդոր Լեշետիցկու ղեկավարությամբ, համերգներով հանդես է եկել Բեռլինում, Լայպցիգում, Սանկտ Պետերբուրգում, Մոսկվայում և այլ քաղաքներում։
1898-1901 թվականներին համերգներով հանդես է եկել Լեոպոլդ Աուերի և Իվան Գրժիմալիի հետ։ 1901 թվականին Տվերում հիմնադրել է երաժշտական դպրոց։ 1903-1910 թվականներին, ապրելով հիմնականում Մոսկվայում, զբաղվել է համերգային գործունեությամբ, պարբերաբար համերգ տվել Գերմանիայում։
Ակտիվ մասնակցություն է ունեցել (քարտուղար) Սերգեյ Տանեևի ղեկավարած Մոսկվայի գիտա-երաժշտական խմբակի աշխատանքներին։ 1910-1930 թվականներին դաշնամուր է դասավանդել Պետերբուրգի կոնսերվատորիայում։ Եղել է Բեթհովենի 32 սոնատ համերգաշարի (առաջին անգամ՝ 1927 թվականին) կատարման նախաձեռնողը։


== Ընտանիք ==
Ծնողները՝ Մոիսեյ Սամուիլովիչ (Սամոյլովիչ) Մայկապար (1835, Չուֆուտ-Կալե՝ 1898, Գիսեն) և Էսթեր Սոլոմոնովնա (Սամոյլովնա), ծնված Իսակովիչ (1842, Օդեսա՝ 1908, Լոզաննա), թաղված են Ռիգայում։ Պատվավոր քաղաքացի Մ. Ս. Մայկապարը զբաղվել է հացի առևտրով, եղել է քաղաքային դումայում վճռական ձայն ունեցող և Տագանրոգի հայտնի Կոմերսանտ ու մանուֆակտուրիստ։ Տագանրոգում ունեցել է «հսկայական և նրբագեղ պահեստ < ... > որտեղ մատչելի գնով կարելի է գտնել այն ամենը, ինչ անհրաժեշտ է»։
Ս. Մ. Մայկապարի առաջին կինը՝ Սոֆիա Մայկապարը (ծնվ․՝ 1883-1956), երգչուհի և մանկավարժ։

Որդին՝ Եվգենի Ալեքսանդրի Մայկապար՝ ինժեներ-մեքենաշինարար, գյուտերի և հայտնագործությունների հարցերով պետական կոմիտեի փորձագետ։
Թոռը Ալեքսանդր Եվգենևիչ Մայկապար (ծնվ. 1946, Մոսկվա)՝ խորհրդային և ռուս երաժիշտ։Երկրորդ կինը՝ Ելիզավետա Արոնովնա Տոտեշ (1890-1942, մահացել է պաշարված Լենինգրադում), ջութակահարուհի։

Նադեժդայի դուստրը մահացել է ութ տարեկանում՝ 1930-ականների սկզբին։


== Ծանոթագրություններ ==
Սորի (Իտալիա)

Անվան այլ կիրառումների համար տե՛ս՝ Սորի (այլ կիրառումներ)Սորի  (իտալերեն՝ Sori), կոմունա Իտալիայի Լիգուրիա մարզի Ջենովա գավառում։
Բնակչությունը կազմում է 4351 մարդ (2008 թվականի տվյալներով)։ Բնակչության խտությունը՝ 332 մարդ/կմ²։ Տարածքը՝ 13 կմ²։ Փոստային ինդեքս՝ 16030։ Հեռախոսային կոդ՝ +39 0185։
Բնակավայրի հովանավորողն է հանդիսանում Սուրբ Մարգարիտա Անտիոխիսկայան։ Տոնը նշվում է օգոստոսի 15-ին։


== Ժողովրդագրություն ==
Բնակչության դինամիկա։


== Կոմունայի վարչակազմ ==
Հեռախոսահամար՝ 0185 7331
Էլեկտրոնային փոստ՝ sindaco@comune.sori.ge.it
Պաշտոնական կայք՝ http://www.comune.sori.ge.it/


== Արտաքին հղումներ ==
Պաշտոնական կայք (իտալ.)
Վիճակագրության Ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Աստերոիդների ցանկ (278001-278100)

Աստերոիդների ցանկ (277901-278000)  • Աստերոիդների ցանկ  • Աստերոիդների ցանկ (278101-278200)
 Աստերոիդների ցանկ (277901-278000)  • Աստերոիդների ցանկ  • Աստերոիդների ցանկ (278101-278200)
Ստանովոե (գյուղ, Ռամենսկի շրջան)

Անվան այլ կիրառումների համար տե՛ս՝ ՍտանովոեՍտանովոե (ռուս.՝ Становое), գյուղ Ռուսաստանի Մոսկվայի մարզի Ռամենսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բեքարյան

Բեքարյան, հայկական ազգանուն։


== Ազգանունը կրողներ ==
Անահիտ Բեքարյան, բանասեր։
Արա Վաղինակի Բեքարյան (1913-1986), գեղանկարիչ, գրաֆիկ, մանկավարժ։
Ծովինար Արայի Բեքարյան (1940), նկարչուհի։
Կարեն Մանուկի Բեքարյան (1970), ՀՀ պետական գործիչ, մաթեմատիկոս։
Սեդա Արայի Բեքարյան (1953), գեղանկարիչ, գրաֆիկ, արձակագիր։
Վաղինակ Գրիգորի Բեքարյան (1891-1975), մանկավարժ, բանաստեղծ, արձակագիր։
Ցոլակ Վաղինակի Բեքարյան (1922-1980), կոմպոզիտոր, ջութակահար, մանկավարժ։


== Տես նաև ==
Բեքերեջյան


== Ծանոթագրություններ ==
Խաքանի Շիրվանի

Խաքանի Շիրվանի Աֆզալադդին Իբրահիմ Ալի օղլի (պարսկերեն՝ خاقانی, մոտ 1121, Շիրվան, Շիրվանշահերի պետություն - մոտ 1199, Թավրիզ, Ելտկուզյանների պետություն), պարսիկ բանաստեղծ։ Վաղ երիտասարդության տարիներին գրական ճանաչում ստանալով՝ Խաքանին հրավիրվել է շիրվանշահերի պալատ։ Գրել է ներբողքասիդներ՝ Խաքանի (թագավորին պատկանող) կեղծանունով։ 1156 թվականին ճանապարհորդել է Մերձավոր Արևելքում, որի տպավորությունների արդյունք են Տիզբոնի ավերակների վերաբերյալ «Մազաինի ավերակները» (հայերեն հրտ. «Մեդաին») փիլիսոփայական քասիդը և «Երկու Իրաքների նվերը» պոեմը (ավարտել է 1157 թվականին)։ Շիրվանից գաղտնի հեռանալու փորձի համար շահ Ահսաթանի հրամանով Խաքանին բանտարկվել է (1159)։ Այդ ժամանակ էլ գրել է «Բանտայիններ» քասիդաշարը, որը բանաստեղծի խռովարար ոգու արտահայտությունն է։
Խաքանին ստեղծագործել է պարսկերեն և արաբերեն։ Զարգացրել ու կատարելագործել է գազելի ու քասիդի ժանրերը։ Նրա պոեզիայում հիմնականը սիրո, մարդկային անհատի երջանկության, ազատության թեմաներն են։ Խաքանիի պոեզիան իր ազդեցությունն է թողել ադրբեջանական, Մերձավոր և Միջին Արևելքի գրականության զարգացման վրա։


== Ծանոթագրություններ ==
Mount & Blade

Mount & Blade, համակարգչային խաղ է որը ունի Action/RPG բաց աշխարհը ժանրը։ Խաղը մշակել է թուրքական TaleWorlds  ընկերությունը և թողարկված է Paradox Interactive Microsoft Windows-ի համար 2008 թվականին։
Խաղ գործողությունը անցնում է գեղարվեստական ​​աշխարհում, որը հիշեցնում է միջնադարյան Եվրոպան։


=== Մերձավոր մենամարտ ===
Մարտական համակարգը բաղկացած է չորս տարբեր հարձակումների և չորս տեսակների, դրանց արտացոլումը. Զենքը բաժանվում է մի քանի տեսակների։


== Ծանոթագրություններ ==


== Արտաքին հղումներ ==
Նկարագրություն խաղերը (ռուսերեն)
Mount&Blade Paradox Interactive(անգլերեն)
Mount&Blade Snowball Interactive Archived 2018-10-26 at the Wayback Machine.
40 Glocc

Լորենս Ուայթ (անգլ.՝ Lawrence White; դեկտեմբերի 16, 1979(1979-12-16), Գալվեսթոն, Տեխաս, ԱՄՆ), առավել հայտնի է որպես 40 Glocc և Big Bad 4-0, ամերիկացի ռեպեր և պրոդյուսեր, համագործակցում է Infamous Records և G-Unit Records լեյբլների հետ։ Լորենս Ուայթը Zoo Babies խմբի անդամ է, գլխավորում է Zoo Life խումբը։


== Կենսագրություն ==
Լորենս Ուայթը ծնվել է Գալվեսթոնե քաղաքում, Տեխաս նահանգում։ 8 տարեկան հասակում մոր հետ տեղափոխվել է Կալիֆոռնիա, Կոլտոն քաղաք։
1977 թվականին իր ընկերների հետ հիմնել է Zoo Crew խումբը։ Հաջորդ տարի թողարկել է իր դեբյուտային ալբոմը Migrate Adapt or Die  անվամբ:
2011 թվականին  40 Glocc-ը նկարահանվել է Rhyme and Punishment վավերագրական ֆիլմում,  сидевших в тюрьме.
2012 թվականին 40 Glocc-ը թողարկում է իր երկրորդ ալբոմը՝ New World Agenda:  Նա շրջագայել է  G-Unit-ի, Mobb Deep-ի, Ray J-ի, Snoop Dogg-ի և The Dogg Pound-ի հետ։
Նաև նա եղել է "Crips" բանդայի հետ։


== Դիսկագրություն ==


=== Ստուդիական ալբոմներ ===
Migrate Adapt or Die (в составе Zoo Crew) (1997)
The Jakal (2003)
New World Agenda (2012)


=== Միքսթեյփս ===
Outspoken (2006)
Outspoken 2 (2006)
Outspoken 3 (с DJ Whoo Kid) (2007)
That New Nigga (с DJ Nik Bean и DJ Felli Fel) (2007)
I Am Legend (с DJ Whoo Kid и DJ Nik Bean) (2009)
The Graveyard Shift (с Spider Loc) (2011)


== Ֆիլմագրություն ==
Խիտ, քան ջուրը (1999)
Սիրո գիրքը (2002)
Արևելյան պղպեղ (2005)
Number One with a Bullet (2008)
Միս Մարտ (2009)
Երկրորդ կես (2009)
Rhyme And Punishment (2011)


== Ծանոթագրություններ ==


== Արտաքին հղումներ ==
Պաշտոնական կայքը Archived 2020-01-29 at the Wayback Machine.
40 Glocc (անգլ.) Internet Movie Database կայքում
Ջիորջիո Պետրոսյան

Գևորգ «Ջիորջիո» Պետրոսյան (դեկտեմբերի 10, 1985(1985-12-10), Երևան, Հայկական ԽՍՀ, ԽՍՀՄ), հայ-իտալացի քիքբռնցքամարտիկ, ով մրցում է միջինքաշային կարգում։ Կրում է «The Doctor» մականունը և հայտնի է իր բարձրակարգ տեխնիկական հմտություններով, և պաշտպանվելու ունակությամբ, ինչի շնորհիվ էլ կարողացել է հաղթել շատ բարձրակարգ մարզիկների։ 2017 թ.-ի փետրվարի 24-ի դրությամբ, նա թեթևքաշային կարգում աշխարհում զբաղեցնում է 11-րդ հորիզոնականը ըստ GLORY-ի։ Իսկ ըստ Sporteology-ի 2016 թ.-ի լավագույն քիքբռնցքամարտիկների շաքում առաջինն է։
Տասներեք տարեկանում Հայաստանից Իտալիա արտագաղթելուց հետո Պետրոսյանը սկսել է իր պրոֆեսիոնալ կարիերան որպես Մուայ Թայ մարտիկ տասնվեց տարեկանում, սկսելով 54 կգ քաշային կարգից հետագայում բարձրացել է 70 կգ միջինքաշային կարգ ամբողջ ընթացքում նվաճելով բազմաթիվ տիտղոսներ։ 2007 թ.-ի հունվարին Նոնթարան Փոր. Փամուկից կրած միավորներով պարտությունից հետո նա անց է կացրել 6 տարվա ընթացքում անց է կացրել 42 անպարտելի մենամարտ, ինչը աննախադեպ է համարվում միջինքաշային կարգի պատմության մեջ։ Նրա անպարտելի հանդիպումների շարքին վերջ դրեց Էնդի Ռիսթին միայն 2013 թ.-ի նոյեմբերին Glory 12: New York մրցաշարում։


== Հղումներ ==
Հայոց միացյալ ընկերություն (Թուրքիա)

Հայոց միացյալ ընկերություն, կրթական-մշակութային կազմակերպություն։


== Պատմություն ==
Հիմնվել է 1880 թվականին, Կ. Պոլսում՝ Արարատյան ընկերություն հայոց, Գպրոցասիրաց-Արևելյան և Կիլիկյան ընկերությունների միավորումով։ Նպատակն էր դպրոցներ հիմնել ու լուսավորություն տարածել Արևմտյան Հայաստանում, Կիլիկիայում, Թուրքիայի հայաբնակ վայրերում։


== Կազմակերպիչներ ==
Կազմակերպիչներն էին Մկրտիչ Փորթուգալյանը, Ա. Արվիարյանը, Զ. Շիշմանյանը, Հ. Թորոսյանը, Մ. Չերազը, Հ. Շահնազարը, Հ. Յուսուֆյանը, Հ. Ասատուրը և ուրիշներ։
Ընկերությունը հիմնել է շուրջ 30 վարժարաններ, նախակրթարաններ, հաստատություն ուսուցիչների համար, ամառային մանկավարժական և գյուղատնտեսական դասընթացներ, որբանոց-արհեստանոց։ Գոյատևել է մինչև 1915 թվականը։
Չաթ (Բալուի գավառ)

Չաթ, գյուղ Արևմտյան Հայաստանում, Բալուի գավառակում։


== Բնակչություն ==
XX դարի սկզբին ուներ 125 բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Պինիոլի

Պինիոլի (իտալերեն՝ Pignoli), սիցիլիական թխվածքաբլիթ։ Լայն տարածում ունի ողջ Հարավային Իտալիայում։ Պատրաստվում է նուշե խմորով, որին ավելացվում են սոճու պտուղներ։ Թխվածքաբլիթները թխելուց հետո պետք է լինեն ոսկեգույն և փափուկ։
Թխվածքը համարվում է տոնական աղանդեր Իտալիայում, հատկապես՝ Ծննդյան տոների ժամանակ։


== Արտաքին հղում ==
Թխվածքի բաղադրատոմսը Fastlunch կայքում(չաշխատող հղում)


== Պատկերասրահ ==
Կիզիլ Յուլ (գյուղ, Ալշեևսկի շրջան)

Կիզիլ Յուլ (ռուս.՝ Кызыл Юл, բաշկիրերեն՝ Ҡыҙыл Юл), գյուղ Ռուսաստանի Բաշկորտոստան հանրապետության Ալշեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 63 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զավիթա

Զավիթա, ավան Մեծ Հայքի Կորճեք աշխարհի Այգարք գավառում, իսկ ապա գյուղ Արևմտյան Հայաստանում, Վանի վիլայեթի Թիմարի գավառակում։


== Բնակչություն ==
XX դարի սկզբին ուներ 10 տուն քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Իսկովեցկի գյուղական խորհուրդ (Լուբենսկի շրջան)

Անվան այլ կիրառումների համար տե՛ս՝ Իսկովեցկի գյուղական խորհուրդ (այլ կիրառումներ)Իսկովեցկի գյուղական խորհուրդ  (ուկրաիներեն՝ Ісковецька сільська рада), Ուկրաինայի Պոլտավայի մարզի Լուբենսկի շրջանում։
2001 թվականի տվյալներով Իսկովեցկի գյուղական խորհրդում բնակվում էր 1203 մարդ։ Խորհրդում կա 2 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Սասինորո

Սասինորո (իտալերեն՝ Sassinoro), կոմունա Իտալիայի Կամպանիա մարզի Բենևենտո գավառում։
Բնակչությունը կազմում է 646 մարդ, բնակչության խտությունը կազմում է 50 մարդ/կմ²։ Զբաղեցնում է 13 կմ² մակերես տարածք։ Փոստային ինդեքս՝ 82020, հեռախոսային կոդ՝ 82020։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Մոնտիերի

Մոնտիերի  (իտալերեն՝  Monte Argentario), կոմունա Իտալիայում, գտնվում է Տոսկանա մարզում՝ Գրոսետո գավառում։
Բնակչությունը կազմում է 1273մարդ (ըստ 2008 թվականի տվյալների)։ Բնակչության միջին խտությունը՝ 12 մարդ/կմ²։ Զբաղեցնում է 108 կմ² տարածք։ Փոստային ինդեքս՝ 5826։ Հեռախոսային կոդը՝ 0566։
Հոմունայի հովանավորն է սուրբ Բեատո Ջակոմո դա Մոնտիերին։


== Ժողովրդագրություն ==
Բնակչություն


== Կապի տվյալներ ==
Հեռախոս։ 0566 99681
Էլեկտրոնային փոստ։ info@comune.montieri.gr.it
Պաշտոնական կայք։  http://www.comune.montieri.gr.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Կոնիգովո

Կոնիգովո (ռուս.՝ Конигово, բաշկիրերեն՝ Кониг), գյուղ Ռուսաստանի Բաշկորտոստան հանրապետության Յանաուլսկի շրջանի կազմում։
Բնակչությունը 2009 թվականին գրանցված տվյալներով կազմում էր 171 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ջրավաճառ տղան (արձան, Երևան)

«Ջրավաճառ տղան» քանդակ (մյուս անվանումը՝ «Երևանի սառը ջուրը»), գտնվում է Երևանում` Անգլիական այգում, տեղադրվել է 1970 թվականին։ Ընդգրկված է Երևանի Կենտրոն վարչական շրջանի պատմության և մշակույթի անշարժ հուշարձանների ցանկում։ Հին Երևանի խորհրդանիշներից է՝ նվիրված նախկին Բուլվարի ջրավաճառ պատանիներին։


== Հեղինակներ ==
Ճարտարապետ՝ Սպարտակ Կնտեղցյան
Քանդակագործ՝ Հովհաննես Բեջանյան


== Տվյալներ ==
Քանդակը կառուցված է բրոնզից ու բազալտից, բարձրությունը 2,2 մետր է։


== Պատմություն ==
Քանդակը տեղադրվել է 1970 թվականի նոյեմբերին Շահումյանի հրապարակում։
1993 թվականի ապրիլին անհայտ անձինք պադվանդանից պոկել ու գողացել էին «Ջրավաճառ տղան» քանդակը։ Որոշ ժամանակ անց Ոստիկանության աշխատակիցների ջանքերով քանդակը վերադարձվեց նախկին տեղը։
2019 թվականին Երևանի քաղաքապետարանի և ՀՀ մշակույթի նախարարության նախաձեռնությամբ «Ջրավաճառ տղան» արձանը տեղափոխվել և տեղադրվել է Երևանի Անգլիական այգում` Պեպոյի արձանի հարևանությամբ։


== Պատկերասրահ ==

		
		
		
		
		


== Ծանոթագրություններ ==


== Տես նաև ==
«Ծաղկավաճառ ծերունի» քանդակ (Երևան)
Գաբրիել Տիրատուրյան

Գաբրիել Տիրատուրյան (ռումիներեն՝ Gabriel Diradurian, դեկտեմբերի 28, 1947(1947-12-28), Բուխարեստ, Ռումինիա - հուլիսի 13, 2015(2015-07-13), Բուխարեստ, Ռումինիա), ռումինագիր հայ արձակագիր, դրամատուրգ։


== Կենսագրություն ==
Ծնվել է 1944 թվականին Կոստանցայում։ Պապերը եղել են հարուստ վաճառականներ, որոնք ունեզրկվել են, երբ Ռումինիան ԽՍՀՄ-ից կախման մեջ ընկավ։ 1950-ական թվականներին նրանց ընտանիքը տեղափոխվում է Բուխարեստ, որտեղ լիցեյն ավարտելուց հետո սովորում է Բուխարեստի պոլիտեխնիկական ինստիտուտում։ Այստեղ ուսումը կիսատ է թողնում և աշխատանքի անցնում ռումինահայ «Նոր կյանք» ամսագրի խմբագրությունում՝ որպես պատասխանատու քարտուղար և սրբագրիչ։ 1973-1977 թվականներին գրել է արձակ ստեղծագործություններ, որոնք, սակայն, մերժել են տեղի հրատարակչությունները. այդ պատճառով նա թողել է Ռումինիան և մոտ երկու տասնյակ տարի բնակություն հաստատել ԱՄՆ-ում, որտեղ ռումիներենով և անգլերենով հրատարակել է մի շարք գործեր։ Վերադառնալով Ռումինիա՝ կրկին նվիրվել է գրական աշխատանքի։
Գաբրիել Տիրատուրյանի ամենաուշագրավ ստեղծագործությունը «Մի սրիկայի նոթագրություններ» վեպն է, որը գրել սկսել է 1970-ական թվականների վերջերից և անընդհատ վերամշակել է այն՝ ԱՄՆ-ում և Ռումինիայում արժանացնելով մի քանի հրատարակությունների։ Իր ստեղծագործություններում անդրադարձել է նաև հայկական թեմաների։


== Ծանաթագրություններ ==
Սերիսի գավառ

Սերիսի գավառ (պորտ.՝ Microrregião de Ceres)՝ գավառ Բրազիլիայում, մտնում է Գոյաս նահանգի մեջ։ Մտնում է Գոյաս նահանգի հարավային մարզի մեջ։ Բնակչությունը կազմում է 215 282 մարդ 2006 թվականի տվյալով։ Զբաղեցված տարածքը 13 163,014 կմ²։ Բնակչության խտությունը 16,355 մարդ/կմ²։


== Վիճակագրություն ==
Համախառն ներքին արտադրանքը կազմել է 1 073 230 021,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 5 009,04 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,732


== Գավառի կազմ ==
Գավառի կազմի մեջ են մտնում հետևյալ համայնքները.

Բարրու Ալտու
Կարմու դու Ռիու Վերդի
Սերիս
Գոյանեիա
Գուարայիտիա
Գուարինուս
Իդրոլինա
Իպիրանգա դի Գոյաս
Իտապասի
Իտապուրանգա
Մորրու Ագուդու դի Գոյաս
Նովա Ամերիկա
Նովա Գլորիա
Պիլար դի Գոյաս
Ռիալմա
Ռիանապոլիս
Ռուբիատաբա
Սանտա Իզաբել
Սանտա Ռիտա դու Նովու Դեստինու
Սան Լուիս դու Նորտի
Սան Պատրիսիու
Ուրուանա
Շուբկինո (գյուղ, Տյոմկինսկի շրջան)

Շուբկինո (ռուս.՝ Шубкино), գյուղ Ռուսաստանի Սմոլենսկի մարզի Տյոմկինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բուղդաշեն (լճակ)

Բուղդաշեն, լճակ Վրաստանի Նինոծմինդայի շրջանում, Օրլովկա գյուղի մոտ։ Նրանից սկիզբ է առնում Սաթխա փոքրիկ գետակը։


== Ծանոթագրություններ ==
Ստարայա Լուկա

Ստարայա Լուկա (ռուս.՝ Старая Лука), գյուղ Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լիգեմա

Լիգեմա (էստ․՝ Ligema), գյուղ Էստոնիայի Հիյումաա նահանգի Կեինա շրջանում։
2011 թվականի տվյալներով գյուղում բնակվում էր 9 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կարտավշչինա

Կարտավշչինա (ռուս.՝ Картавщина), գյուղ Ռուսաստանի Սմոլենսկի մարզի Վելիժսկի շրջանի կազմում։
Բնակչությունը 2007 թվականին գրանցված տվյալներով կազմում էր 12 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կունո Հոֆմեյստեր

Կունո Հոֆմեյստեր (գերմ.՝ Cuno Hoffmeister, փետրվարի 2, 1892(1892-02-02), Sonneberg, Գերմանիա - հունվարի 2, 1968(1968-01-02) կամ ապրիլի 2, 1968(1968-04-02), Sonneberg, Suhl District, Արևելյան Գերմանիա), գերմանացի աստղագետ, աշխատել է Բոյդենի աստղադիտարանում։


== Կենսագրություն ==
Ծնվել է Զոնենբերգում, մանկուց հետաքրքրվել է աստղագիտությամբ։ Մի քանի տարի աշխատել է Բամբերգի և Ենայի աստղադիտարաններում որպես օգնական։ 1925 թվականին կազմակերպել է Զոնենբերգում սեփական աստղադիտարան, որը հետագայում մտավ ԳԴՀ Գիտությունների Ակադեմիայի ենթակայության տակ, և որի տնօրեն է մնացել մինչև կյանքի վերջը։ 1927 թվականին ստացել է դոկտորական աստիճան Ենայի համալսարանում։ 1936 թվականից հանդիսանում էր Հալլեյում գտնվող «Լեոպոլդինա» Գերմանական բնագետների ակադեմիայի անդամ։
Հիմնական աշխատությունները վերաբերվում էին փոփոխական աստղերի և երկնաքարերի հետազոտություններին։ 1928 թվականին Բաբելբերգի աստղադիտարանի հետ համագործակցելով սկսեց երկնքի հսկում, որի հիմնական նպատակն էր նոր փոփոխական աստղերի հայտնաբերումը (այս աշխատանքը շարունակվում է Զոնենբերգի աստղադիտարանում մինչև մեր օրերը)։ Հայտնաբերել և հետազոտել է համարյա 10000 փոփոխական աստղեր, մի քանի աստերոիդներ, ինչպես նաև C/1959 O1 գիսաստղը։ Կատարել է երկնաքարերի համակարգված դիտարկումներ։ 1948 թվականին հրատարակվեց նրա երկնաքարերի հոսքերի կատալոգը։ Կատարել է Զոդիակային լույսի բազմաթիվ դիտարկումներ, օգտագործելով ինքնաշեն ֆոտոմետր, հետազոտել է առճակատումները։ Մի քանի տասնամյակներ եղել է «Sterne» գիտահանրամատչելի ամսագրի խմբագիրը։
Նրա պատվին են անվանվել Լուսնի վրա խառնարան, ինչպես նաև (1726) Հոֆմեյստեր և (4183) Կունո աստերոիդները։


== Ծանոթագրություններ ==


== Արտաքին հղումներ ==
Колчинский И.Г.,Корсунь А.А.,Родригес М.Г. (1986)։ Астрономы.Биографический  справочник։ Киев: Наукова  думка
Աստերոիդների ցանկ (293701-293800)

Աստերոիդների ցանկ (293601-293700)  • Աստերոիդների ցանկ  • Աստերոիդների ցանկ (293801-293900)
 Աստերոիդների ցանկ (293601-293700)  • Աստերոիդների ցանկ  • Աստերոիդների ցանկ (293801-293900)
Բելոուսովո (գյուղ, Վելիժսկի շրջան)

Անվան այլ կիրառումների համար տե՛ս՝ ԲելոուսովոԲելոուսովո (ռուս.՝ Белоусово), գյուղ Ռուսաստանի Սմոլենսկի մարզի Վելիժսկի շրջանի կազմում։
Բնակչությունը 2007 թվականին գրանցված տվյալներով կազմում էր 41 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ղալթախչի (կայարան)

Ղալթախչի, Հարավկովկասյան երկաթուղու կայարան Լոռու մարզում։ Այն բացվել է Թբիլիսի - Գյումրի գծի հետ միասին և անվանակոչվել է կայարանից ոչ հեռու գտնվող համանուն գյուղի անունով։


== Գործունեություն ==
Կայարանը տեղակայված է Թբիլիսի - Մասիս հիմնական գծի վրա և պաշտոնական կոդավորիչի համաձայն բեռնատար կայարան է։ Բեռների և փոքր բեռնափոխադրումների միջոցով ապրանքների ընդունումն ու առաքումը թույլատրվում է միայն մուտքի ժամանակ կամ ոչ հանրային օգտագործման վայրերում։ Այնուամենայնիվ, կայարանում թույլատրվում է նաև ուղևորահոսքը. տոմսերի վաճառք և թիվ 6540/6541 Գյումրի - Վանաձոր երթուղու կանգառ.

Ճանապարհի միջին ժամանակը Գյումրիից 42 րոպե է, Վանաձորից՝ 58 րոպե։
Կայարանով են անցնում նաև միջքաղաքային ուղևորատար գնացքները. ձմռանը թիվ 372/371 երթուղին Երևան - Թբիլիսի և ամռանը թիվ 202/201 երթուղին Երևան - Բաթում, բայց Ղալթախչի կայարանում կանգառ չունեն։
Կայարանը վերակառուցումից հետո շահագործման է հանձնվել 2019 թվականի դեկտեմբերի 6-ին։


== Ծանոթագրություններ ==


== Արտաքին հղումներ ==
Ղալթախչին «Տրանսլոգիստ» համակարգում
Էլեկտրական գնացքների ժամանակացույցը Յանդեքսում
Նովոնիկոլաևկա (ավան, Վոլնովախսկի շրջան)

Անվան այլ կիրառումների համար տե՛ս՝ ՆովոնիկոլաևկաՆովոնիկոլաևկա (ուկրաիներեն՝ Новомиколаївка), ավան Ուկրաինայի Դոնեցկի մարզի Վոլնովախսկի շրջանում։
2001 թվականի տվյալներով Նովոնիկոլաևկա ավանում բնակվում էր 49 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Միխայլովկա (գյուղ, Լեբեդինի շրջան)

Անվան այլ կիրառումների համար տե՛ս՝ ՄիխայլովկաՄիխայլովկա (ուկրաիներեն՝ Михайлівка), գյուղ Ուկրաինայի Սումիի մարզի Լեբեդինի շրջանում։ Հիմնադրվել է 1675 թվականին։
2001 թվականի տվյալներով Միխայլովկա գյուղում բնակվում էր 1 188 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ուլդինգեն Մյուլհոֆեն

Ուլդինգեն Մյուլհոֆեն  (գերմ.՝ Uhldingen-Mühlhofen), կոմունա Գերմանիայի Բադեն Վյուրտեմբերգ երկրամասում։
Մտնում է Բոդենզե շրջանի կազմում։ Բնակչությունը կազմում է7910 մարդ(ըստ 2010 թվականի դեկտեմբերի 31-ի).։ Տարածքը կազմում է 15,66 կմ²։ Պաշտոնական կոդ՝ 08 4 35 066։


== Ֆոտոդարան ==

		
		


== Ծանոթագրություններ ==


== Արտաքին հղումներ ==
Պաշտոնական էջ
Սեքսը մեծ քաղաքում (վեպ)

«Սեքսը մեծ քաղաքում» (անգլ.՝ Sex & The City, վերնագրի բառացի թարգմանություն՝ «Սեքս և քաղաք»), լրագրող Քենդես Բուշնելի հոդվածների ժողովածուն, որոնք միավորվել են գրքի մեջ։ Բուշնելը հոդվածներում նկարագրել է իր ու ընկերների կյանքը։ Առաջին անգամ գիրքը հրատարակվել է 1997 թվականին, իսկ ավելի ուշ վերահրատարակվել 2001, 2006 և 2008 թվականներին (վերջին հրատարակությունը նվիրված է լիամետրաժ ֆիլմի թողարկմանը)։


== Ստեղծման պատմություն ==
Գիրքը Բուշնելի հոդվածների ժողովածու է, որոնք նա սկսել է գրել 1994 թվականին The New York Observer-ի համար։ Книга представляет собой сборник статей Бушнелл, которые она начала писать в 1994 году для The New York Observer: Գլխավոր խմբագիրը նրան առաջարկել է սեփական սյունակը՝ ասելով, որ Բուշնելը կարող է գրել, ինչի մասին կցանկանա։


== Էկրանավորում ==
Գրքի մոտիվներով HBO հեռուստաալիքը թողարկել է «Սեքսը մեծ քաղաքում» հեռուստասերիալը, որը նկարահանվել է 1998-2004 թվականներին։ 2008 թվականին էկրան է բարձրացել ֆիլմ-շարունակությունը, իսկ երկու տարի անց՝ 2010 թվականի ամռանը, երկրորդ մասը։


=== Տարբերություններ ===
Չնայած գիրքը, ինչպես և սերիալը, մեծ մասամբ պատմում է լրագրող Քերրի Բրեդշոուի արկածների մասին, գրքում շատ ավելի մեծ թվով կերպարներ են հայտնվում. սերիալում նրանց պատմություններից շատերը տեղի են ունենում Քերրիի լավագույն ընկերուհիների՝ Սամանթայի, Միրանդայի և Շառլոտայի կյանքում։ Գրքում նրանք երկրորդական կերպարներ են և իրենց տեսակով բավականաչափ տարբերվում են սերիալում ներկայացվածներից։
Գրքում Շառլոտան սեքսով համակված անգլուհի է։ Միրանդան կաբելային հեռուստատեսությունում աշխատում է որպես գործադիր պրոդյուսեր։ Իսկ Սամանթան կինոպրոդյուսեր է։


=== Օգտագործված սյուժեներ ===
Սցենարի հեղինակները բազմաթիվ պատմություններ են հորինել իրենց կերպարների համար, սակայն քննարկման համար մի քանի գաղափարներ, այնուամենայնիվ, փոխառվել են գրքից․

Մոդելների երկրպագուները
«Խենթ մայրիկները»
Մոնոգամիա․ կողմ կամ դեմԱյս թեմաները առանցքային են դարձել առաջին եթերաշրջանի սերիաներում։


== Ծանոթագրություններ ==


== Արտաքին հղումներ ==
«Սեքսը մեծ քաղաքում» գիրքը Amazon.com կայքում(անգլ.)
«Սեքսը մեծ քաղաքում» գիրքը Ozon.ru կայքում(ռուս.)
Գիրքը սերիալից լավն է - ակնարկ(անգլ.)
Մեծշեն (գետ)

Անվան այլ կիրառումների համար տե՛ս՝ Մեծշեն (այլ կիրառումներ)Մեծշեն, գետ Հայաստանի Սյունիքի մարզում, Վարարակ գետի օժանդակը։ Սկիզբ է առնում Մեծ Իշխանասար լեռան հարավային լանջերից և Ակներ գյուղի արևմուտքում միախառնվում մայր գետին։ Երկարությունը 11 կմ է։


== Ծանոթագրություններ ==
Նավակներ Ռոնի վրա

«Նավակներ Ռոնի վրա» (անգլ.՝ Boats du Rhône), երկու ուրվանկարների (համեմատաբար փոքրն արվել է նամակի մեջ, իսկ մյուսն ավելի խոշոր է և դետալներն ընդգծված են եղեգնյա գրիչով) և երեք յուղանկարների շարք, որն ստեղծել է հոլանդացի նկարիչ Վինսենթ վան Գոգը հարավային Ֆրանսիայի Առլ քաղաքում 1888 թվականի օգոստոսին։  


== Ստեղծում ==
1888 թվականի օգոստոսի 13-ին գրված մի նամակում վան Գոգն այսպես է նկարագրել իր մտադրությունը․

Իր կեցավայր դեղին տանից մի քանի հարյուր մետր հետ գտնվող տարածքից նկարելով՝ որտեղ երկաթուղային կայարանը հարում է Ռոն գետին, երկու շաբաթ առաջ գրել է իր եղբայր Թեոյին․ 

Ստեղծվել է նկարների շարք, որովհետր ինչպես պնդում են Վան Գոգի թանգարանի կուրատորներ Լեո Ջանսենը, Հանս Լուիջթենը և Նիենկե Բաքերը, Վան Գոգը «այստեղ պատկերած թեման բաժանել է երկու մասի, քանի որ գուցե հասկացել է, որ բարձր դիտակետն ու մայրամուտը դժվար է համատեղել մեկ նկարի մեջ»։ Նրանք եզրակացրել են, որ «մենք հստակ չգիտենք, թե երբ են արվել վերջին երկու ուսումնասիրությունները․ գուցե դրանք կապված են 697 նամակի հետ, որտեղ Վան Գոգը գրել է, որ մայրամուտ է պատկերել»։ 
20-րդ դարի արվեստաբան ու Վան Գոգի գիտակ Յան Հալսկերը բացատրել է, որ․ 

		
Այս տեսակետը հետագայում ընդլայնվել է․ 


== Ծանոթագրություններ ==


== Գրականության ցանկ ==
de la Faille, Jacob-Baart. The Works of Vincent van Gogh: His Paintings and Drawings. Amsterdam: Meulenhoff, 1970. 978-1556608117
Hulsker, Jan. The Complete Van Gogh. Oxford: Phaidon, 1980. 0-7148-2028-8
Jansen, Leo, Luijten, Hans, and Bakker, Nienke Vincent van Gogh – The Letters: The Complete Illustrated and Annotated Edition, (Vol. 1-6), Thames & Hudson, 2009, 0821226304
Naifeh, Steven; Smith, Gregory White. Van Gogh: The Life. Profile Books, 2011. 978-1846680106
Tralbaut, Marc Edo. Vincent van Gogh, Macmillan, London 1969, 0-333-10910-4
Rai 1

Rai 1 - Իտալիայի հանրային RAI պետական մեդիակորպորացիայի առաջին համազգային հեռուստաալիքն է։ Հեռարձակումը սկսել է 1954 թվականի հունվարի 3-ին։ 1977 թվականի փետրվարի 1-ից, Rai 2 հեռուստաալիքի հետ միասին, լիովին անցել է գունավոր հեռարձակման։ Հեռուստաալիքի հաղորդումները ուղղված են ընտանեկան լսարանի համար։ Հեռուստաալիքի բաժինը իտալական հեռուստաշուկայում կազմում է 21,8 %, և այդ ցուցանիշով գլխավոր մրցակիցն է «Mediaset» մեդիահոլդինգին պատկանող «Canale 5» հեռուստաալիքը։


== Արտաքին հղումներ ==
Պաշտոնական կայք (իտալ.)
Արցանց հեռարձակում (իտալ.)


== Ծանոթագրություններ ==
Թեփեգոյմազ

Թեփեգոյմազ, լեռ Թուրքիայում, Կոտուր լեռնաշղթայի հյուսիսային հատվածի արևմտյան կողմում, Բերկրի գետի աջ ափին։


== Ծանոթագրություններ ==
Դմիտրի Պետրով

Դմիտրի Պետրով (հուլիսի 16, 1958(1958-07-16), Նովոմոսկովսկ, Ուզլովսկի շրջան, Տուլայի մարզ, ՌԽՖՍՀ, ԽՍՀՄ), ռուս պոլիգլոտ, համաժամանակյա թարգմանիչ, Մոսկվայի պետական լեզվաբանական համալսարանի դասախոս։ 2012 թվականից ռուսական «Կուլտուրա» հեռուստաալիքի «Պոլիգլոտ» (ռուս.՝ «Полиглот») ռեալիթի-շոուի հաղորդավար-ուսուցիչն է։


== Կենսագրություն ==
1975 թվականին Պետրովն ընդունվել է Մոսկվայի Մորիս Թորեզի անվան պետական լեզվաբանական ինստիտուտ (ներկայումս` Մոսկվայի պետական լեզվաբանական համալսարան)։ 2015 թվականի դրությամբ` որպես դասախոս աշխատում է այս համալսարանում։
Մամուլում հրատարկված հարցազրույցներից մեկում նշվում է, որ Դմիտրի Պետրովը գիտի ավելի քան 30 լեզու։ Պետրովն ինքը պնդում է, որ կարողանում է կարդալ 50 լեզվով, սակայն աշխատում է 8 լեզվով՝ անգլերեն, ֆրանսերեն, իտալերեն, իսպաներեն, գերմաներեն, չեխերեն, հունարեն և հինդի։
2011 թվականի դեկտեմբերին հեռուստատեսային նոր նախագծի` «Тiлашар ENTER»-ի շրջանակներում անցկացրել է ղազախերենի ուսուցման մոտիվացնող կուրս։ Նախագիծը ստեղծվել էր Ղազախստանի Մշակույթի նախարարության լեզուների կոմիտեի պատվերով։
2012 թվականի հունվարից սկսած` Պետրովն աշխատում է «Կուլտուրա» հեռուստաալիքում՝ որպես «Պոլիգլոտ» ուսուցողական ծրագրի հաղորդավար-ուսուցիչ։ 2016 թվականի հունիսի դրությամբ` թողարկվել է հաղորդման 8 եթերաշրջան՝ անգլերեն, իտալերեն, ֆրանսերեն, իսպաներեն, գերմաներեն, հինդի/ուրդու, պորտուգալերեն և չինարեն լեզուների ուսուցմամբ։ Հաղորդման բոլոր եթերաշրջանները բաց թողարկմամբ հրապարակվում են «Կուլտուրա» հեռուստաընկերության պաշտոնական կայքում։
Պետրովը օտար լեզուներով թարգմանել է ռուսական չաստուշկաները` հայհոյախոսություններով հարուստ բառապաշարով։
Համաձայն մամուլի` Դմիտրի Պետրովն աշխատել է Միխայիլ Գորբաչովի, Բորիս Ելցինի և Վլադիմիր Պուտինի հետ։


== Անձնական կյանք ==
Դմիտրի Պետրովն ամուսնացած է։ Կինը Անամիկա Սակսենա անունով հնդկուհի է, որը նույնպես թարգմանիչ է։ Ունեն երեք երեխա՝ որդիները` Դեմյանը և Իլիանը, և դուստրը` Արինան։


== Ծանոթագրություններ ==


== Գրականություն ==
Петров Д. Ю., Борейко В. Н. Магия слова. Диалог о языке и языках. — М.: ПрозаиК, 2010. — 208 с. — ISBN 978-5-91631-105-1


== Արտաքին հղումներ ==
Լեզվի դասընթացներ, որտեղ Դմիտրի Պետրովն անձամբ է ուսուցանում
Դմիտրի Պետրովի լեզվաբանության կենտրոն
Ինչպես պոլիգլոտին նոր լեզու սովորեցնել. հարցազրույց Պետրովի հետ Archived 2017-07-04 at the Wayback Machine.
«Պոլիգլոտ» շոուի հաղորդավար Դմիտրի Պետրով Archived 2015-01-12 at the Wayback Machine.
Զրույցներ պոլիգլոտ Պետրովի հետ - 1 Forbes.kz
Զրույցներ պոլիգլոտ Պետրովի հետ - 2 Forbes.kz
Դմիտրի Պետրովը «Радио Маяк»-ի եթերում Archived 2013-10-25 at the Wayback Machine.
Դմիտրի Պետրովը «Эхо Москвы» ռադիոընկերության եթերում
Դմիտրի Պետրովի վիդեոբլոգը Youtube-ում
Լանոկ

Լանոկ (ուկրաիներեն՝ Ланок), գյուղ Ուկրաինայի Խմելնիցկիի մարզի Ստարոկոնստանտինովի շրջանում։
2001 թվականի տվյալներով Լանոկ գյուղում բնակվում էր 105 մարդ։ Բնակավայրը զբաղեցնում է 0,426 կմ² տարածք։ Բնակչության խտությունը կազմում էր 246,48 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆերիկ

Ֆերիկ (նախկինում` Քյորաքան, Քրդաշեն),
գյուղ Հայաստանի Հանրապետության Արմավիրի մարզի Վաղարշապատի տարածաշրջանում։


== Աշխարհագրություն ==
Հեռավորությունը Վաղարշապատից՝ 5 կմ, մարզկենտրոնից 17 կմ հեռավորության վրա։ Նախկինում ունեցել է Կարականչի, Կյուրականլու, Ղարաղանլի, Քարաքանլի, Քրդաշեն անվանումները։ Ֆերիկ է վերանվանվել 1978 թ-ին։ Գյուղը անվանումը ստացել է ի պատիվ հեղափոխական գործիչ Ֆերիկ Պոլատբեկովի։
Գյուղը տեղադրված է Միջինարաքսյան հարթավայրում՝ ծովի մակարդակից 885 մ բարձրության վրա։ Կլիման չոր խիստ ցամաքային է։ Ձմեռները սկսվում են դեկտեմբերի կեսերին, հունվարյան միջին ջերմաստիճանը տատանվում է -3-ից -5 °C։ Ամառը տևական է՝ մայիսից մինչև հոկտեմբեր, օդի միջին ամսական ջերմությունը հասնում է 24 °C-ից 26 °C, իսկ առավելագույնը՝ 42 °C։ Հաճախ լինում են խորշակներ, որոնք զգալի վնաս են հասցնում գյուղատնտեսությանը։ Մթնոլորտային տարեկան տեղումների քանակը 250-300 մմ է։ Բնական լանդշաֆտները կիսանապատներ են, որոնք ոռոգման ընթացքում վեր են ածվել կուլտուր-ոռոգելի լանդշաֆտի։ Ագրոկլիմայական տեսակետից համայնքն ընկած է բացարձակ ոռոգման գոտում։ Ունի արտեզյան ջրեր, որոնք օգտագործվում են որպես խմելու ջուր։


== Բնակչություն ==
Ըստ ՀՀ 2011 թ. մարդահամարի արդյունքների` Ֆերիկի մշտական բնակչությունը կազմել է 310, առկա բնակչությունը` 298 մարդ։ Ֆերիկի բնակչության փոփոխությունը ժամանակի ընթացքում` ստորև.

Ըստ ազգային վիճակագրական ծառայության տվյալների 2005 թ-ին համայնքն ունեցել է 240 առկա բնակիչ, որից տղամարդիկ կազմում են 49%, կանայք՝ 51%։ Ըստ տարիքային կազմի բնակչությունը բաշխված է հետևյալ կերպ. մինչաշխատունակներ՝ 34%, աշխատունակներ՝ 52%, հետաշխատունակներ՝ 14%։ Գյուղն ունի 45 առկա տնտեսություն։ Ունի դպրոց, բուժկետ, կապի հանգույց։


== Տնտեսություն ==
Գյուղատնտեսական հողահանդակներում մեծ բաժին ունեն վարելահողերը (74 հա), խաղողի այգիները (8 հա)։ Պետական հողերը գլխավորապես օգտագործվում են որպես վարելահողեր, արոտավայրեր, կազմելով համապատասխանաբար 48 և 205 հեկտար։ Գյուղատնտեսական հողահանդակները ոռոգվում են Ստորին Հրազդանի ջրանցքի ջրերով։ Զբաղվում են խաղողագործությամբ, դաշտավարությամբ, բանջարաբոստանային կուլտուրաների մշակությամբ, թռչնաբուծությամբ, անասնապահությամբ։


== Համայնքի հիմանխնդիրներ ==
Համայնքի հիմնախնդիրների մեջ գլխավորը ոռոգման ջրի հարցն է և ոռոգման, խմելու ջրի ջրագծերի, գյուղամիջյան ճանապարհների վերանորոգումը, դպրոցաշինության հարցը։ Կարևորվում է նաև գյուղտտնտեսական մթերքների իրացումը։ 


== Ծանոթագրություններ ==
Վալս Բաշիրի հետ (ֆիլմ)

«Վալս Բաշիրի հետ» (եբրայերեն՝ ואלס עם באשיר‎ — Вальс им Баши́р)  2008 թվականին նկարահանված անիմացիոն ֆիլմ, պրոդյուսեր և սցենարիստ  Արի Ֆոլման։ Ֆիլմի հիմքում ընկած է  1982 թվականի լիբանանյան պատերազմի վետերանի պատմությունը։ Համաշխարհային կինեմատոգրաֆիայի պատմության մեջ հանդիսանում է առաջին մուլտիպլիկացիոն ֆիլմը, որը ներկայացվել է «Օսկար» մրցանակի՝ «Լավագույն օտարալեզու ֆիլմ» անվանակարգում։
Գլխավոր հերոսը Ֆոլմանն է, նա կորցրել է հիշողությունը և փորձում է վերականգնել    Սաբրա և Շատիլ փախստականների ճամբարներում տեղի ունեցած կոտորածի պատկերները։


== Նախապատմություն ==
Փաստավավերագրական ժանրի այս ժապավենը նվիրված է 1980-ական թվականների սկզբներին տեղի ունեցած իրական իրադարձություններին՝ իսրայելական բանակի ռազմական գործողություններին Լիբանանում, Սաբրա և Շատիլ պաղեստինցի փախստականների ճամբարներում տեղի ունեցած կոտորածներին, ինչն իրականացրել էին  լիբանանյան աջակողմյան շարժման  ջոկատները՝ ֆալանգիստները։


== Սյուժե ==
Ֆիլմը նկարահանվել է իրական պատմության հիման վրա։
2006 թվականին Արի Ֆոլմանը, որը 1982 թվականին Իսրայելի բանակում հետևակի զինվոր է եղել, հանդիպում է իր բանակային ըներոջը։  Ընկերը նրան պատմում է իր մղձավանջային երազների մասին՝ կապված 1982 թվականին լիբանանյան պատերազմի ժամանակ իր ծառայության ընթացքի հետ։  Ֆոլմանը զարմանում է, որ ինքն այդ ժամանակահատվածի մասին ոչինչ չի հիշում։ Նրա հիշողություններում այդ պատերազմից միայն մի դրվագ է պատկերվում․ ինքն իր ընկերների հետ Բեյրութում զենքերով գիշերով լողում են  ծովում, իսկ գիշերը բոցավառվում է լույսերով։ Ֆոլմանը հանդիպում է երկրորդ ընկերոջ հետ, վերջինս նրան խորհուրդ է տալիս զրուցել մարդկանց հետ, ովքեր այդ ժամանակ Բեյրութում են եղել, որպեսզի հասկանա, թե իրականում ինչ է տեղի ունեցել այդ օրը։  Դրանից հետո Ֆոլմանը հանդիպում է ծանոթների,  հոգեբանի, ինչպես նաև լրահաղորդ Ռոն Բեն Իշայի հետ։


== Մրցանակներ ==
«Ոսկե գլոբուս»  մրցանակ՝ լավագույն օտարալեզու ֆիլմի համար


== Ծանոթագրություններ ==


== Արտաքին հղումներ ==
Сайт фильма Archived 2008-05-17 at the Wayback Machine.
Интервью с Ари Фольманом
Лариса Малюкова. Методом «эклера» // Искусство кино. — 2008. — № 7.
Learn to Let Go

Learn to Let Go, ամերիկացի երգչուհի Կեշայի ձայնագրած երգն է։ Վերցված է նրա երրորդ ստուդիական ալբոմից՝ Rainbow–ից (2017)։ Երգը թողարկվեց որպես ալբոմի երկրորդ գովազդային սինգլ։


== Կոմպոզիցիա ==
Կեշան «Learn to Let Go»–ն գրելիս ոգեշնչված է եղել իր ընկերներից մեկով, ով «անցել էր պատկերացրած ամենավատ մանկության միջով»։ Երգը նաև վերաբերում է «Rainbow» ալբոմը գրելիս Կեշայի կրած դժվարություններին։ Երգի մասին ավելի մանրամասն Huffington Post ամսագրին Կեշան ասել է․
«[…] Զարգանալու միակ ճանապարհն անցյալն անցյալ թողնելն է և բաց սրտով առաջ շարժվելը։ Եթե թողնես քո սատանաներին քեզ որսալ, նրանք քեզ միշտ կվորսեն։ Սովորի՛ր քո սխալներից, բայց մի՛ ապրիր նրանցով, և եթե կարծում ես, որ ինչ–որ մեկը քո հանդեպ սխալ է վարվել, ապա թո՛ղ դա լինի նրանց խնդիրը՝ ոչ թե քոնը։ Այնքանով, ինչքանով մեր նախկինը կերտում է մեզ, մենք չենք կարող թույլ տալ, որ այն մեզ սահմանի կամ հետ պահի։ Եվ հատկապես եթե անցել ես ծանր բաների միջով, և մենք բոլորս անցել ենք, ապա  չպետք է պահել զայրույթը, քանզի այն թույնի պես մի բան է։ Պետք է սովորել թողնել այդ վատ զգացմունքներն ու առաջ շարժվել»։
Կեշան բացատրում է երգի վերնագիրը որպես նրա կյանքի վերջին տարիների մանտրանը։


== Տեսահոլովակ ==
«Learn to Let Go» երգի տեսահոլովակը թողարկվեց 2017 թվականի հուլիսի 27–ին։ Հոլովակում Կեշան կիսվում է իր մանուկ հասակի տնային վիդեոներով՝ բնության գրկում վազելիս, երգելիս և խենթի պես պարելիս։


== Հիթ–շքերթներ ==


== Ծանոթագրություններ ==
Գլան (կոմունա)

Անվան այլ կիրառումների համար տե՛ս՝ Գլան (այլ կիրառումներ)Գլան (ֆր.՝ Gland), Ֆրանսիայում գտնվող համայնք, որը մտնում է Պիկարդիա երկրամասի և Էնա գավառի կազմի մեջ։ Համայնքը մտնում է նաև Շատո Տերիի կանտոնի կազմի մեջ։ Համայնքի շրջանն է հանդիսանում Շատո Տերին։
Համայնքի INSEE ծածկագիրն է 02347։


== Բնակչություն ==
Համայնքի բնակչությունը 2010 թվականի մարդահամարի տվյալներով կազմել է 497 մարդ։


== Տնտեսություն ==
2010 թվականին 323 մարդկանցից (15—64 տարեկան) 256-ը եղել են առավել ակտիվ տնտեսվարողներ, 67-ը եղել են համեմատաբար ոչ ակտիվ (ակտիվության ցուցանիշը կազմել է 79,3 %, 1999 թվականին եղել է 71,0 %)։ 256 ակտիվ քաղաքացիներից 237-ը աշխատել են տարբեր ձեռնարկություններում (136 տղամարդ և 101 կին), անաշխատունակների թիվը կազմել է 19 մարդ (10 տղամարդ և 9 կին)։ 67 ոչ ակտիվ մարդկանցից 15-ը եղել են կամ աշակերտ կամ էլ ուսանող, 26-ը եղել են թոշակառու, 26-ը եղել են ոչ ակտիվ այլ պատճառներով։


== Տես նաև ==
Ֆրանսիայի շրջանների ցանկ


== Աղբյուրներ ==
Գլան ազգային համալսարի վիճակագրությունը (ֆր.)


== Ծանոթագրություններ ==